**ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **Λιβαδειά 17 /04/2024**

 **Αριθ. Πρωτ. 7315**

**ΑΠΟΣΠΑΣΜΑ**

# Από το πρακτικό της αριθμ. 11ης /2024ΤΑΚΤΙΚΗΣ Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης** **124**

**Εισήγηση στο Δημοτικό Συμβούλιο για τροποποίηση κυκλοφοριακής μελέτης του Δήμου Λεβαδέων επί των οδών Κυριακίου – παρόδου οδού Κυριακίου (22-2024 Απόφαση της Κοινότητας Λιβαδειάς).**

 Στη Λιβαδειά σήμερα 16η Απριλίου 2024 ημέρα Τρίτη και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 6931/12-04-2024 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν παρόντα 6 (έξι) , ήτοι:

  **ΠΑΡΟΝΤΕΣ ΑΠΟΝΤΕΣ**

 1. Καραμάνης Δημήτριος-Πρόεδρος

 2. Τουμαράς Βασίλειος

 3. Αγνιάδης Παναγιώτης

 4. Καλλιαντάσης Χρήστος

 5. Παπαβασιλείου Αικατερίνη

 6. Μίχας Δημήτριος

 7. Ταγκαλέγκας Ιωάννης (προσήλθε στο 1ο Θ.Η.Δ.)

 Στη συνεδρίαση παραβρέθηκε και ο κύριος Αρκουμάνης Πέτρος - Δημοτικός Σύμβουλος Μειοψηφίας της Δημοτικής Παράταξης ΛΑΪΚΗ ΣΥΣΠΕΙΡΩΣΗ, δυνάμει της 6/2024 Απόφασης του Δημοτικού Συμβουλίου.

 Ο Πρόεδρος της Δημοτικής Επιτροπής εισηγούμενος το 4ο θέμα της ημερήσιας διάταξης έθεσε υπόψη των μελών την υπ΄αριθμ. 22/2024 ομόφωνη απόφαση της Κοινότητας Λιβαδειάς σύμφωνα με την οποία γνωμοδοτεί υπέρ της τροποποίησης της εγκεκριμένης μελέτης του Δήμου Λεβαδέων επί των οδών Κυριακίδου – παρόδου οδού Κυριακίδου & τμήματος της οδού ΄Ερκυνας όπως αναλυτικά αναφέρεται στην υπ΄αριθ. 5470/26-03-2024 εισήγηση της Δ/νσης Τεχνικών Υπηρεσιών του Δήμου Λεβαδέων.

 Ακολούθως έθεσε το με αριθ. πρωτ. 5470/26-03-2024 έγγραφο της Δ/νσης Τεχνικών Υπηρεσιών στο οποίο αναφέρονται τα παρακάτω:

*Σύμφωνα με την 213/2011 απόφαση Δημοτικού Συμβουλίου παραλήφθηκε η εγκεκριμένη Κυκλοφοριακή Μελέτη και Μελέτη Σήμανσης του Δήμου Λεβαδέων .*

*Προτείνεται η τροποποίηση της προαναφερόμενης εγκεκριμένης κυκλοφοριακής μελέτης ως προς την μονοδρόμηση της οδού Κυριακίδου με φορά προς την οδό Έρκυνας από την οδό Χαιρωνείας έως την οδό Έρκυνας, μονοδρόμηση της παρόδου Κυριακίδου όπισθεν των 4ου και 10ου Δημοτικού Σχολείου με φορά των οχημάτων προς την οδό Αντικύρας και ομοίως μονοδρόμηση της οδού Έρκυνας (δυτικά του ποταμού με αντίστοιχη κατεύθυνση δηλαδή προς την οδό Αντικύρας όπως φαίνονται στο συνημμένο σκαριφήμα. Η οδός Κυριακίδου είναι διπλής κατεύθυνσης αλλά λόγω της υπάρχουσας στάθμευσης και της εισόδου – εξόδου των μαθητών στην αυλή 4ου και 10ου Δημοτικού Σχολείου δημιουργούνται κυκλοφοριακά προβλήματα. Άλλωστε η οδός Έρκυνας λειτουργεί ήδη με τη συγκεκριμένη φορά και ως πεζόδρομος ήπιας κυκλοφορίας.* *Στόχος της εν λόγω τροποποίησης είναι η άρση των κυκλοφοριακών προβλημάτων που δημιουργούνται κυρίως κατά τις ώρες λειτουργίας του σχολείου.*

*Επίσης θα γίνει τοποθέτηση πινακίδας Ρ-40 (Απαγόρευση στάσης και στάθμευσης) επί της εισόδου του Δημοτικού Σχολείου στην οδό Κυριακίδου για την απρόσκοπτη είσοδο και έξοδο των μαθητών.*

 *Μετά την ολοκλήρωση των αποφάσεων των συλλογικών οργάνων θα τοποθετηθούν οι ανάλογες πινακίδες σήμανσης και πληροφορίας μετά από υπόδειξη της Τεχνικής Υπηρεσίας.*

 *Καλείσθε όπως γνωμοδοτήσετε με τις σχετικές αποφάσεις σας στα αρμόδια όργανα του Δήμου μας.*

Στη συνέχεια η Δ/νση Τεχνικών Υπηρεσιών με το υπ΄αριθμ.7293/17-4-2024 έγγραφό της μας γνωστοποιεί ότι σύμφωνα με την 213/2011 Απόφαση Δημοτικού Συμβουλίου παραλήφθηκε η εγκεκριμένη κυκλοφοριακή Μελέτη και Μελέτη Σήμανσης του Δήμου Λεβαδέων στην οποία αναφέρεται ως οδός Κυριακίδου η οδός που συνδέει την οδό Χαιρωνείας με την οδό Ερκυνας και ως οδός Κυριακίου ο δρόμος μεταξύ των οδών Ηνιόχου και Καβάφη. Σύμφωνα όμως με την απόφαση 23/1991 του Δημοτικού Συμβουλίου περί συμπλήρωσης ονοματοθεσίας οδών της πόλεως, υποδεικνύεται αντίθετη ονοματοθεσία. Επομένως τροποποιείται το σχεδιάγραμμα της κυκλοφοριακής καθώς και στην εισήγηση το όνομα Κυριακίδου σε Κυριακίου όπου αυτό εμφαίνεται.

Ακολούθως ο Πρόεδρος κάλεσε τα μέλη να αποφασίσουν σχετικά.

 **Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

 -Τις διατάξεις του του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- Το υπ΄αριθμ. 5470/26-03-2024 έγγραφο της Δ/νσης Τεχνικών Υπηρεσιών του Δήμου Λεβαδέων

- Την υπ’ αριθ**.** 22/2024 Απόφαση της Κοινότητας Λιβαδειάς

- Το υπ΄αριθμ. 7293/17-4-2024 έγγραφό της Δ/νσης Τεχνικών Υπηρεσιών

 -Την μεταξύ των μελών συζήτηση σύμφωνα με τα πρακτικά

-Την ψήφο όλων των μελών της Οικονομικής Επιτροπής , όπως αυτή διατυπώθηκε και δηλώθηκε δια ζώσης στην συνεδρίαση

**ΑΠΟΦΑΣΙΖΕΙ ΟΜΟΦΩΝΑ**

 Εισηγείται στο Δημοτικό Συμβούλιο την τροποποίηση της εγκεκριμένης μελέτης του Δήμου Λεβαδέων επί των οδών Κυριακίου – παρόδου οδού Κυριακίου & τμήματος της οδού ΄Ερκυνας

σύμφωνα με τα αριθ. πρωτ. 5470/26-03-2024 & 7293/17-4-2024 έγγραφα της Τεχνικής Υπηρεσίας του Δήμου Λεβαδέων καθώς και το επισυναπτόμενο τοπογραφικό διάγραμμα.

. **Η παρούσα απόφαση πήρε αριθμό 124/2024.**

Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΤΑ ΜΕΛΗ

1. Τουμαράς Βασίλειος

2. Αγνιάδης Παναγιώτης

3. Καλλιαντάσης Χρήστος

4. Παπαβασιλείου Αικατερίνη

5. Μίχας Δημήτριος

6.Ταγκαλέγκας Ιωάννης

 .

 ΠΙΣΤΟ ΑΠΟΣΠΑΣΜΑ

 Λιβαδειά 17 -04-2024

 Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΔΗΜΑΡΧΟΣ ΛΕΒΑΔΕΩΝ